

Številka: 47800-56/2025-3

Datum: 18. 3. 2025

Mestna občina Ljubljana, na podlagi drugega odstavka 52. člena Zakona o stvarnem premoženju države in samoupravne lokalne skupnosti (Uradni list RS, št. 11/18, 79/18 in [78/23](http://www.uradni-list.si/1/objava.jsp?sop=2023-01-2479) – ZORR) objavlja naslednjo:

**NAMERO O SKLENITVI NEPOSREDNE POGODBE**

Mestna občina Ljubljana objavlja namero o sklenitvi neposredne pogodbe o ustanovitvi stavbne pravice na nepremičnini ID znak: parcela 2706 1556/18.

Predmet pogodbe bo ustanovitev stavbne pravice nad nepremičnino ID znak: parcela 2706 1556/18 v korist pridobitelja stavbne pravice z naslednjo vsebino: »Gradnja in ureditev tlakovane peš poti v površini 40,33 m² in zelenice v površini 109,61 m² z zasaditvijo dveh dreves, skladno s projektno dokumentacijo DGD KGIP 2023/012 iz januarja 2024, izdelovalca KOSTAK GIP, d. o. o., Cesta krških žrtev 47, 8270 Krško, ki je priloga in sestavni del te pogodbe. Stavbna pravica se ustanavlja za čas gradnje, vendar najdlje za čas 3 let.«.

Pogodba bo sklenjena po preteku 20 dni od dneva objave te namere na spletni strani Mestne občine Ljubljana.

**MESTNA OBČINA LJUBLJANA**